CELEX: C2005/182/77
Language: da
Date: 2005-07-23 00:00:00
Title: Sag T-191/05: Sag anlagt den 10. maj 2005 af Viviane Le Maire mod Kommissionen for De Europæiske Fællesskaber

23.7.2005   
            
            
               DA
            
            
               Den Europæiske Unions Tidende
            
            
               C 182/41
            
         Sag anlagt den 10. maj 2005 af Viviane Le Maire mod Kommissionen for De Europæiske Fællesskaber
   (Sag T-191/05)
   (2005/C 182/77)
   Processprog: fransk
   Ved De Europæiske Fællesskabers Ret i Første Instans er der den 10. maj 2005 anlagt sag mod Kommissionen for De Europæiske Fællesskaber af Viviane Le Maire, Evere (Belgien), ved avocats Gilles Bounéou og Frédéric Frabetti, og med valgt adresse i Luxembourg.
   Sagsøgeren har nedlagt følgende påstande:
   
               1.
            
            
               Annullation af den stiltiende afgørelse af 5. september 2004, hvorved Kommissionen afslår at yde sagsøgeren dagpenge efter hendes indtræden i tjenesten.
            
         
               2.
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren i denne sag har anfægtet ansættelsesmyndighedens afslag på at yde hende de i artikel 10 i vedtægtens bilag VII fastsatte dagpenge. Det fremgår af de dokumenter, der er bilagt stævningen, at afslaget er begrundet i, at den i denne bestemmelses stk. 2, litra a), omhandlede periode på 120 dage i det foreliggende tilfælde er overskredet.
   Sagsøgeren har til støtte for sine påstande gjort gældende:
   
               —
            
            
               At der er sket tilsidesættelse af artikel 10 i vedtægtens bilag VII, i de affattelser af vedtægten, der finder anvendelse før og efter den 1. maj 2004, idet hun fra administrationens side er blevet mødt med krav, som ikke er indeholdt i bestemmelsen.
            
         
               —
            
            
               At principperne om god forvaltningsskik, om forbud mod usaglig sagsbehandling og om magtmisbrug er tilsidesat, idet der over for sagsøgeren er stillet krav om, at hun fremlægger bevis for leje af et hus.
            
         
               —
            
            
               At forpligtelsen til at begrunde retsakter er tilsidesat.
            
         
               —
            
            
               At principperne om ligebehandling og om forbud mod forskelsbehandling er tilsidesat.
            
         
               —
            
            
               At omsorgspligten er tilsidesat.